KÉPZÉSI TÁJÉKOZTATÓ

**Tisztelt Hölgyem/Uram!**

Sok szeretettel köszöntjük Önt felnőttképzőnknél, a ROGÉP Kft.-nél. A ROGÉP Kft. több mint 30 éve végez felnőttképzést, konkrétan gépkezelő képzést és vizsgaszervezést, illetve korábban vizsgáztatást, mindezt jellemzően a régiónkban.

A gépkezelő képzéssel kapcsolatos szolgáltatásunk komplex, hiszen a képzéssel kapcsolatos valamennyi tevékenységet ellátjuk.

Rendelkezünk a Közlekedési Hatóság által kiadott képzési engedéllyel, és a KAV Közlekedési Alkalmassági és Vizsgaközpont Nonprofit Kft-vel vizsgáztatásra kötött megállapodással.

**A képzéssel kapcsolatos alap információk az alábbiak:**

**Képzés célja:**

A szaktanfolyami képzés, hogy a tanulók (képzésben részt vevő személyek) a képzés elvégzése után rendelkezzenek az adott gépcsoporttal kapcsolatos legjellemzőbb munkakörök, foglalkozások betöltéséhez szükséges kompetenciákkal, váljanak olyan szakemberekké, akik alkalmasak a gépkezelői jogosítványukba bejegyzett gépcsoportba tartozó géptípusokkal – bármely gazdasági ágazatban. – gépkezelői tevékenység szakszerű, hatékony ellátására.

A képzés eredményeként képesek legyenek a munkakört megfelelő üzembiztonsággal, a munka -, baleset-, tűz- és környezetvédelmi előírások betartása mellett önállóan ellátni a termelés által megkövetelt színvonalon.

**A képzés szabályozásnak jogi háttere:**

* Közúti közlekedésről szóló 1988. évi I. törvény
* Közúti közlekedési ágazatban használt gépek kezelőinek képzéséről és vizsgáztatásáról szóló 54/2021. (XI. 5.) ITM rendelet
* Közúti járművezetők és a közúti közlekedési szakemberek képzésének és vizsgáztatásának részletes szabályairól szóló 24/2005. (IV.21.) GKM rendelet.

**Képzésbe kapcsolódás feltételei:**

* Betöltött 18. életév
* Érvényes személyazonosításra alkalmas okmány pl. személyigazolvány vagy jogosítvány vagy útlevél
* Lakcímkártya, elektronikus levelezési cím
* Legmagasabb iskolai végzettséget igazoló dokumentum
* Orvosi igazolás legalább 1. fokú munkaköri alkalmassági vélemény
* 2 db színes igazolványkép (3,5 x 4,5 cm-es)
* Gépkezelő által aláírt adatlap és meghatalmazás (felnőttképző adja)
* Jelentkezési lap KAV képzésre (felnőttképző adja)

Elméleti oktatási rész, és ahhoz kapcsolódó vizsgarész alóli felmentéshez a már meglévő alábbi szakképesítések valamelyike is szükséges:

 - Könnyűgépkezelő OKJ bizonyítvány,

- Nehézgépkezelő OKJ bizonyítvány,

- Építő- és anyagmozgató gép kezelője (szakmairány megjelölésével) bizonyítvány,

- A gépkezelő vizsgát megelőző 5 éven belül megszerzett gépkezelői jogosítvány.

**A képzés (tanfolyam) főbb jellemzői:**

* A képzés személyes jelenlétet igénylő formában valósul meg.
* A képzés időtartama, minimum: A tantervi és vizsgakövetelményekben rögzített géptípushoz meghatározott óraszám.
* Tantárgyak

Elméleti tantárgyak:

Általános munkavédelmi és elsősegélynyújtási ismeretek – ÁMVEÜV

Általános üzemeltetési és technológiai ismeretek – ÁÜTIV

Szakirányú gépspecifikus ismeretek – SZGIxxxx

Gyakorlati tantárgyak:

Gépkezelési gyakorlat – GYxxxx

Munka- és balesetvédelmi ismeretek - MBVIKxxxx

**A képzést lezáró vizsga:**

* Gépenként elméleti és gépenként gyakorlati vizsgarészekből áll

**Sikeres vizsgával megszerezhető szakmai képesítés:**

* Gépkezelői jogosítvány (az adott gépcsoportra)

Bízunk benne, hogy képzési tájékoztatónk, illetve a személyes találkozónk után, rövidesen a képzésben részt vevő személyek (tanulóink) között tudhatjuk Önt is.

**ROGÉP Kft. – A megoldás a gépkezelő képzésben!**